Ђорђе Чарапић је био синовац Васе Чарапића. Учествовао је у Другом српском устанку и био је саборац Милоша Обреновића. По окончању устанка вратио се на своје имање у Рипањ, где га је шиканирао сеоски старешина, али након жалбе кнез Милош га је заштитио и поставио за намесника рипањске мукаде. Након 1823. више није намесник, а ни у Милошевој милости. Ђорђе Чарапић је учествовао у Ђаковој буни, а након њенога гушења побегао је заједно са братом Марком у Хабзбуршку монархију. Марко је могао да се врати.